ddrg/super_eurlex huggingface dataset:
ET Euroopa Liidu Teataja C 129/4

Euroopa Kohtu (kümnes koda) 7. veebruari 2013. aasta määrus — Jarosław Majtczak versus Feng Shen Technology Co. Ltd, Siseturu Ühtlustamise Amet (kaubamärgid ja tööstusdisainilahendused)

(Kohtuasi C-266/12 P) (1)

(Apellatsioonkaebus - Ühenduse kabamärk - Määrus (EÜ) nr 40/94 - Artikli 51 lõike 1 punkt b - Taotleja pahausksus ühenduse kaubamärgi registreerimistaotluse esitamisel - Kujutismärk „FS” - Kehtetuks tunnistamise taotlus)

2013/C 129/08

Kohtumenetluse keel: inglise

Pooled

Hageja: Jarosław Majtczak (esindaja: radca prawny J. Radłowski)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)

Ese

Apellatsioonkaebus Üldkohtu (neljas koda) 21. märtsi 2012. aasta otsuse peale kohtuasjas T-227/09: Feng Shen Technology Co. Ltd vs. Siseturu Ühtlustamise Amet Majtczak (FS), millega Üldkohus tühistas Siseturu Ühtlustamise Ameti neljanda apellatsioonikoja 1. aprilli 2009. aasta otsuse asjas R 529/2008-4, milles jäeti rahuldamata kaebus tühistamisosakonna otsuse peale lükata tagasi klassi 26 jaoks registreeritud kujutismärgi „FS” apellandi poolt esitatud kehtetuks tunnistamise taotlus.

Resolutsioon

1. Jätta apellatsioonkaebus rahuldamata.

2. Mõista kohtukulud välja Jarosław Majtczakilt.

(1) ELT C 258, 25.8.2012.
ET Euroopa Liidu Teataja C 108/9

Euroopa Kohtu 24. jaanuari 2013. aasta määrus — Enviro Tech Europe Ltd versus Euroopa Komisjon, Enviro Tech International Inc.

(Kohtuasi C-118/12 P) (1)

(Apellatsioonkaebus - Direktiiv 67/548/EMÜ ja direktiiv 2004/73/EÜ - Ohtlike ainete liigitamine, pakendamine ja märgistamine - N-propüülbromiidi liigitamine)

2013/C 108/17

Kohtumenetluse keel: inglise

Pooled

Apellant: Enviro Tech Europe Ltd (esindajad: advokaadid C. Mereu ja K. Van Maldegem)

Teised menetlusosalised: Euroopa Komisjon (esindajad: P. Oliver ja E. Manhaeve), Enviro Tech International Inc.

Ese

Apellatsioonkaebus Üldkohtu (esimene koda) 16. detsembri 2011. aasta otsuse peale kohtuasjas T-291/04: Enviro Tech Europe Ltd ja Enviro Tech International, Inc. vs. Euroopa Komisjon, millega Üldkohus jättis rahuldamata hagi, milles taotleti esiteks komisjoni 29. aprilli 2004. aasta direktiivi 2004/73/EÜ, millega kohandatakse kahekümne üheksandat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta (ELT L 152, lk 1; ELT eriväljaanne 13/34, lk 448), tühistamist osas, milles direktiiv 2004/73/EÜ liigitab N-propüülbromiidi kergestisüttivaks aineks ja teiseks hagejatele väidetavalt tekkinud kahju hüvitamist — Põhjendatud huvi — Isikliku puutumuse puudumine

Resolutsioon

1. Jätta apellatsioonkaebus rahuldamata.

2. Mõista kohtukulud välja Enviro Tech Europe Ltd-lt.

(1) ELT C 227, 28.7.2012.
ET Euroopa Liidu Teataja C 108/10

Euroopa Kohtu 17. jaanuari 2013. aasta määrus — Verenigde Douaneagenten BV versus Euroopa Komisjon

(Kohtuasi C-173/12) (1)

(Apellatsioonkaebus - Tolliseadustiku artikli 220 lõige 2 - Imporditollimaksu tollivormistusjärgne sissenõudmine - Ebaõigete asjaolude esitamine - Toor-roosuhkru import)

2013/C 108/20

Kohtumenetluse keel: hollandi

Pooled

Apellant: Verenigde Douaneagenten BV (esindaja: advokaat S. Moolenaar

Teine menetlusosaline: Euroopa Komisjon (esindajad: B. Burggraaf ja L. Keppenne)

Ese

Apellatsioonkaebus Üldkohtu otsuse peale — Apellatsioonkaebus Üldkohtu (seitsmes koda) 10. veebruari 2012. aasta otsuse peale kohtuasjas T-32/11: Verenigde Douaneagenten vs. komisjon, millega Üldkohus jättis osaliselt rahuldamata nõude tühistada komisjoni 1. oktoobri 2010. aasta otsus K(2010) 6754 lõplik, milles tuvastatakse ühelt poolt, et imporditollimaksude kohta järelarvestuskande tegemine on põhjendatud, ning teiselt poolt, et nende maksude vähendamine ei ole konkreetsel juhul õigustatud (REC 02/09)

Resolutsioon

1. Jätta apellatsioonkaebus rahuldamata.

2. Mõista kohtukulud välja Verenigde Douaneagenten BV-lt.

(1) ELT C 184, 23.6.2012
ET Euroopa Liidu Teataja C 108/8

Euroopa Kohtu (kaheksas koda) 7. veebruari 2013. aasta määrus (Audiencia Provincial de Burgos — Hispaania eelotsusetaotlus) — La Retoucherie de Manuela, S. L. versus La Retoucherie de Burgos, S. C.

(Kohtuasi C-117/12) (1)

(Kodukorra artikkel 99 - Konkurents - Ettevõtjate vahelised kokkulepped - EÜ artikkel 81 - Erand vertikaalsete kokkulepete liikide alusel - Määrus (EÜ) nr 2790/1999 - Artikli 5 punkt b - Ostjale frantsiisilepingu lõppemisel kehtestatud konkurentsikeelu kohustus - Ruumid ja territoorium, kus ostja lepingu kehtivuse ajal on tegutsenud)

2013/C 108/16

Kohtumenetluse keel: hispaania

Eelotsusetaotluse esitanud kohus

Audiencia Provincial de Burgos

Põhikohtuasja menetluse pool

Apellant: La Retoucherie de Manuela, S. L.

Vastustaja: La Retoucherie de Burgos, S. C.

Ese

Eelotsusetaotlus — Audiencia Provincial de Burgos — Komisjoni 22. detsembri 1999. aasta määruse (EÜ) nr 2790/1999 asutamislepingu artikli 81 lõike 3 kohaldamise kohta vertikaalkokkuleppe ja kooskõlastatud tegevuse liikide suhtes (EÜT L 336, lk 21; ELT eriväljaanne 08/01, lk 364) artikli 5 punkti b tõlgendamine — Erand liikide alusel — Erandi alla mitte kuuluvad konkurentsipiirangud — Ostjale frantsiisilepingu lõppemisel kehtestatud kohustused — Mõiste „ruumid ja territoorium, kus ostja lepingu kehtivuse ajal on tegutsenud”

Resolutsioon

Komisjoni 22. detsembri 1999. aasta määruse (EÜ) nr 2790/1999 asutamislepingu artikli 81 lõike 3 kohaldamise kohta vertikaalkokkuleppe ja kooskõlastatud tegevuse liikide suhtes artikli 5 punktis b sisalduvat lauseosa „ruumid ja territoorium, kus ostja lepingu kehtivuse ajal on tegutsenud” tuleb mõista nii, et see tähendab vaid kohta, kus lepingu alusel kaupu müüdi või teenuseid osutati, mitte aga kogu territooriumi, kus frantsiisilepingu alusel neid kaupu võib müüa või teenuseid osutada.

(1) ELT C 151, 26.5.2012.
ET Euroopa Liidu Teataja C 108/9

Euroopa Kohtu 15. novembri 2012. aasta määrus — Neubrandenburger Wohnungsgesellschaft mbH versus Euroopa Komisjon, Bavaria Immobilien Beteiligungsgesellschaft mbH & Co. Objekte Neubrandenburg KG, Bavaria Immobilien Trading GmbH & Co. Immobilien Leasing Objekt Neubrandenburg KG

(Kohtuasi C-145/12) (1)

(Apellatsioonkaebus - Riigiabi - Põhjendatud huvi - Ametliku uurimismenetluse algatamine - Otsuse tegemise vajaduse äralangemine)

2013/C 108/18

Kohtumenetluse keel: saksa

Pooled

Apellant: Neubrandenburger Wohnungsgesellschaft mbH (esindajad: advokaadid M. Núñez-Müller ja J. Dammann de Chapto)

Teised menetlusosalised: Euroopa Komisjon (esindajad: B. Martenczuk ja T. Maxian Rusche, Bavaria Immobilien Beteiligungsgesellschaft mbH & Co. Objekte Neubrandenburg KG, Bavaria Immobilien Trading GmbH & Co. Immobilien Leasing Objekt Neubrandenburg KG (esindaja: advokaat C. von Donat)

Ese

Apellatsioonkaebus Üldkohtu (viies koda) 9. jaanuari 2012. aasta määruse peale kohtuasjas T-407/09: Neubrandenburger Wohnungsgesellschaft vs. komisjon, millega Üldkohus jättis vastuvõetamatuse tõttu läbi vaatamata hageja hagi, mille ese oli esiteks nõue tühistada väidetav 29. juuli 2009. aasta kirjas sisalduv komisjoni otsus, milles leitakse, et Neubrandenburgis asuvate riigikorterite erastamise raames teatavad hageja sõlmitud korterite müügilepingud ei kuulu EÜ artikli 87 lõike 1 kohaldamisalasse, ning teiseks nõue tuvastada komisjoni tegevusetus EÜ artikli 232 tähenduses, kuna komisjon ei võtnud nimetatud lepingute osas seisukohta nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad [EÜ] artikli [88] kohaldamiseks (EÜT L 83, lk 1; ELT eriväljaanne 08/01, lk 339), artikli 4 alusel — ELTL artikli 263 neljanda lõigu, artikli 265 ja õiguse tõhusale õiguskaitsevahendile rikkumine — Üldkohtu määruse ebapiisav põhjendamine

Resolutsioon

1. Vajadus otsustada apellatsioonkaebuse üle on ära langenud.

2. Jätta Neubrandenburger Wohnungsgesellschaft mbH, Euroopa Komisjoni, Bavaria Immobilien Beteiligungsgesellschaft mbH & Co. Objekte Neubrandenburg KG ja Bavaria Immobilien Trading GmbH & Co. Immobilien Leasing Objekt Neubrandenburg KG apellatsioonimenetluse kohtukulud nende endi kanda.

(1) ELT C 138, 12.5.2012
—

sellest tulenevalt personalieeskirjade V lisa artiklit 4 nii, et õigus kanda üle selles sättes seatud piirist rohkem põhipuhkust on ainult siis, kui tegemist on takistusega ametniku teenistusest sõltuvatel põhjustel.
ET Euroopa Liidu Teataja C 129/3

Euroopa Kohtu (kuues koda) 7. märtsi 2013. aasta määrus (Tribunal do Trabalho do Porto — Portugal eelotsusetaotlus) — Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas, Luís Miguel Rodrigues Teixeira de Melo versus BPN — Banco Português de Negócios SA

(Kohtuasi C-128/12) (1)

(Eelotsusetaotlus - Kodukorra artikli 53 lõige 2 - Euroopa Liidu põhiõiguste harta - Siseriiklikud õigusnormid, mis näevad ette avaliku sektori teatud töötajate palgakärped - Liidu õiguse kohaldamata jätmine - Ilmne Euroopa Kohtu pädevuse puudumine)

2013/C 129/04

Kohtumenetluse keel: portugali

Eelotsusetaotluse esitanud kohus

Tribunal do Trabalho do Porto

Põhikohtuasja menetluse pool

Hagejad: Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas, Luís Miguel Rodrigues Teixeira de Melo

Kostja: BPN — Banco Português de Negócios SA

Ese

Eelotsusetaotlus — Tribunal do Trabalho do Porto — Euroopa Liidu põhiõiguste harta (EÜT 2000, C 364, lk 1) artikli 20, artikli 21 lõike 1 ja artikli 31 lõike 1 tõlgendamine — Võrdsuse ja diskrimineerimiskeelu põhimõtete ning õiguse headele ja õiglastele töötingimustele järgimine — Siseriiklikud õigusnormid, mis näevad ette avaliku sektori teatud töötajate palgakärped.

Resolutsioon

Euroopa Liidu Kohtul puudub ilmselt pädevus lahendada tribunal do trabalho do Porto (Portugal) 6. jaanuari 2012. aasta otsusega esitatud eelotsusetaotlust.

(1) ELT C 151, 26.5.2012
ET Euroopa Liidu Teataja C 129/5

Euroopa Kohtu (kuues koda) 7. märtsi 2013. aasta määrus (Rechtbank van Koophandel te Gent — Belgia eelotsusetaotlus) — Euronics Belgium CVBA versus Kamera Express BV & Kamera Express Belgium BVBA

(Kohtuasi C-343/12) (1)

(Kodukorra artikkel 99 - Direktiiv 2005/29/EÜ - Siseriiklikud õigusnormid, milles on ette nähtud üldine keeld kaupa kahjumiga müügiks pakkuda või müüa)

2013/C 129/09

Kohtumenetluse keel: hollandi

Eelotsusetaotluse esitanud kohus

Rechtbank van Koophandel te Gent

Põhikohtuasja menetluse pool

Hageja: Euronics Belgium CVBA

Kostjad: Kamera Express BV, Kamera Express Belgium BVB

Ese

Eelotsusetaotlus — Rechtbank van Koophandel te Gent — Belgia — Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv) (ELT L 149, lk 22) tõlgendamine — Siseriiklikud õigusnormid, mis eranditeta keelavad müügi kahjumiga ning mille eesmärk on muu hulgas kaitsta tarbijate huve — Kooskõla direktiiviga 2005/29

Resolutsioon

Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), tuleb tõlgendada selliselt, et sellega on vastuolus niisugune siseriiklik õigusnorm, nagu on kõne all põhikohtuasjas ja milles on ette nähtud üldine keeld kaupa kahjumiga müügiks pakkuda või müüa, kui selle sättega taotletakse tarbijakaitse eesmärke.

(1) ELT C 303, 6.10.2012.
ET Euroopa Liidu Teataja C 225/52

Euroopa Kohtu (üheksas koda) 8. mai 2013. aasta määrus — (Tribunale di Pordenone — Itaalia — eelotsusetaotlus) — kriminaalasi, milles süüdistatav on Fidenato Giorgio

(Kohtuasi C-542/12) (1)

(Kodukorra artikkel 99 - Direktiiv 2002/53/EÜ - Ühine põllumajandustaimesortide kataloog - Ühisesse kataloogi lubatud geneetiliselt muundatud organismid (GMOd) - Määrus (EÜ) nr 1829/2003 - Artikkel 20 - Olemasolevad tooted - Direktiiv 2001/18/EÜ - Artikkel 26 a - Meetmed geneetiliselt muundatud organismide muudesse kultuuridesse tahtmatu sattumise vältimiseks)

2013/C 225/93

Kohtumenetluse keel: itaalia

Eelotsusetaotluse esitanud kohus

Tribunale di Pordenone

Põhikohtuasja menetluse pool

Giorgio Fidenato

Ese

Eelotsusetaotlus — Tribunale di Pordenone — Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT L 106, lk 1; ELT eriväljaanne 15/06, lk 77), tõlgendamine — Siseriiklikud õigusnormid, mis näevad Euroopa ühises põllukultuuride kataloogis sisalduvate GMOde kasvatamise suhtes ette loamenetluse, mille eesmärk on vältida geneetiliselt muundatud organismide tahtmatut sattumist muudesse põllukultuuridesse (samaaegse viljelemise põhimõte)

Resolutsioon

Liidu õigust tuleb tõlgendada nii, et selliste geneetiliselt muundatud organismide nagu maisi MON 810 sortide kasvatamisele ei või kohaldada siseriiklikku loamenetlust, kui nende sortide kasutamine ja turustamine on lubatud Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta) artikli 20 alusel ning kui need sordid on kantud nõukogu 13. juuni 2002. aasta direktiivis 2002/53/EÜ (ühise põllumajandustaimesortide kataloogi kohta, muudetud määrusega nr 1829/2003) ette nähtud ühisesse põllumajandustaimesortide kataloogi. Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta), muudetud Euroopa Parlamendi ja nõukogu 11. märtsi 2008. aasta direktiiviga 2008/27/EÜ, artiklit 26a tuleb tõlgendada nii, et see ei luba liikmesriigil keelata selliste geneetiliselt muundatud organismide kasvatamist oma territooriumil, kuna siseriikliku loa andmine kujutab endast samaaegset meedet geneetiliselt muundatud organismide muudesse kultuuridesse tahtmatu sattumise vältimiseks.

(1) ELT C 63, 2.3.2013.
ET Euroopa Liidu Teataja C 225/58

Euroopa Kohtu presidendi 20. märtsi 2013. aasta määrus — Fruit of the Loom, Inc. versus Siseturu Ühtlustamise Amet (kaubamärgid ja tööstusdisainilahendused), Blueshore Management SA

(Kohtuasi C-392/12 P) (1)

2013/C 225/119

Kohtumenetluse keel: inglise

Euroopa Kohtu president tegi määruse kohtuasja registrist kustutamiseks.

(1) ELT C 355, 17.11.2012.
ET Euroopa Liidu Teataja C 225/59

Euroopa Kohtu presidendi 11. aprilli 2013. aasta määrus — Shell Petroleum NV, The Shell Transport and Trading Company Ltd, Shell Nederland Verkoopmaatschappij BV versus Euroopa Komisjon

(Kohtuasi C-585/12 P) (1)

2013/C 225/129

Kohtumenetluse keel: inglise

Euroopa Kohtu presidendi määrusega kustutati kohtuasi registrist.

(1) ELT C 55, 23.2.2013.
ET Euroopa Liidu Teataja C 225/47

Euroopa Kohtu (kümnes koda) 20. juuni 2013. aasta määrus (Tribunale Amministrativo Regionale per l’Abruzzo (Itaalia) eelotsusetaotlus) — Consiglio Nazionale degli Ingegneri versus Comune di Castelvecchio Subequo, Comune di Barisciano

(Kohtuasi C-352/12) (1)

(Kodukorra artikkel 99 - Riigihange - Direktiiv 2004/18/EÜ - Artikli 1 lõike 2 punktid a ja d - Teenused - Toetavad tegevused seoses kommuuni teatava maavärinas hävinud osa ülesehituseks vajalike kavadega - Leping kahe ametiasutuse vahel, kellest üks on ülikool - Ametiasutus, keda võib kvalifitseerida ettevõtjaks - Erakorralised asjaolud)

2013/C 225/81

Kohtumenetluse keel: itaalia

Eelotsusetaotluse esitanud kohus

Tribunale Amministrativo Regionale per l’Abruzzo

Põhikohtuasja menetluse pooled

Hageja: Consiglio Nazionale degli Ingegneri

Kostjad: Comune di Castelvecchio Subequo ja Comune di Barisciano

Menetluses osalesid: Università degli Studi Chieti Pescara — Dipartirnento Scienze e Storia den' Architettura et Scuola di Architettura e Design Vittoria (SAD) dell'Università degli Studi di Camerino

Ese

Eelotsusetaotlus — Tribunale Amministrativo Regionale per l’Abruzzo — Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132) artikli 1 lõike 2 punktide a ja d, artiklite 2 ja 28 ning II lisa liikide 8 ja 12 tõlgendamine — Lepingu sõlmimine väljaspool direktiivis ettenähtud hankemenetlust — Kahe ametiasutuse vahel sõlmitud leping, mille raames on teenuse osutaja ülikool ja makstava tasu puhul ei ole kasumi mitteteenimine ilmselge — Teenuse osutamine, mis seisneb kahe kommuuni maavärinas hävinud ajalooliste keskuste ülesehituseks vajalike uuringute, analüüsi ja kavade tegemises — Hankelepingu sõlmimise korra põhjendamine maavärinaga seotud konkreetse avaliku huviga

Resolutsioon

Euroopa Parlamendi ja nõukogu 31. märtsi 2004. aasta direktiiviga 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (muudetud komisjoni 30. novembri 2009. aasta määrusega (EÜ) nr 1177/2009) on vastuolus niisugune siseriiklik õigusnorm, mis lubab ilma hankemenetlust korraldamata sõlmida hankelepingu, millega avalik–õiguslikud asutused asuvad tegema omavahelist koostööd, kui — ja seda tuleb eelotsusetaotluse esitanud kohtul kontrollida — niisuguse lepingu ese ei ole tagada nende üksuste ühise avaliku teenuse osutamise kohustuse täitmine, ja seda lepingut ei reguleeri mitte üksnes üldistele huvidele omased kaalutlused ja nõuded, või sellega võidakse asetada eraõiguslik teenuseosutaja konkurentidega võrreldes soodustatud olukorda. Seda, et niisugune leping sõlmitakse erakorralistel asjaoludel, saab arvesse võtta ainult selleks, et hankija saaks tuvastada, et selle direktiivi artikli 31 lõike 1 punktis c sätestatud rakendamise tingimused oleksid täidetud.

(1) ELT C 295, 29.9.2012.
1.

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 63 ja 65 tuleb tõlgendada nii, et sellistel asjaoludel nagu põhikohtuasjas, kus äriühingu kasuks on seatud hoonestusõigus hoone ehitamiseks, mille omanikuks saab ta 75 % ulatuses kogu ehitusalusest pinnast ja vastusooritusena ehitab ta ülejäänud 25 %, mille ta on kohustatud täielikult valminuna hoonestusõiguse seadjatele üle andma, ei keela need artiklid ehitusteenustelt arvestatava maksu sissenõudmist juba hoonestusõiguse seadmisel, see tähendab enne nende teenuste osutamist, kui hoonestusõiguse seadmisel on juba teada kõik tulevase teenuse määravad elemendid ja seega on vaidlusalused teenused täpselt määratletud ning hoonestusõigust on võimalik rahas väljendada, mida peab kontrollima eelotsusetaotluse esitanud kohus. Seejuures ei ole oluline, et hoonestusõiguse seadmise puhul on tegemist maksuvaba tehinguga, mille teevad isikud, kes ei ole maksukohustuslased ega maksu tasumise eest vastutavad isikud direktiivi tähenduses.
ET Euroopa Liidu Teataja C 108/8

Euroopa Kohtu 29. novembri 2012. aasta määrus — Václav Hrbek versus Siseturu Ühtlustamise Amet (kaubamärgid ja tööstusdisainilahendused), Blacks Outdoor Retail Ltd, varem The Outdoor Group Ltd

(Kohtuasi C-42/12 P) (1)

(Apellatsioonkaebus - Ühenduse kaubamärk - Määrus (EÜ) nr 207/2009 - Artikli 8 lõike 1 punkt b - Suhteline keeldumispõhjus - Segiajamise tõenäosus - Kujutismärk - Varasema kaubamärgi omaniku vastulause - Ilmselgelt vastuvõetamatu ja ilmselgelt põhjendamatu apellatsioonkaebus)

2013/C 108/15

Kohtumenetluse keel: inglise

Pooled

Apellant: Václav Hrbek (esindaja: advokaat M. Sabatier)

Teised menetlusosalised: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral), Blacks Outdoor Retail Ltd, varem The Outdoor Group Ltd (esindaja: barrister M. S. Malynicz)

Ese

Apellatsioonkaebus Üldkohtu (kuues koda) 15. novembri 2011. aasta otsuse peale kohtuasjas T-434/10: Hrbek vs. Siseturu Ühtlustamise Amet — Outdoor Group (Alpine Pro Sportswear & Equipement), Václav Hrbek vs. Siseturu Ühtlustamise Amet (kaubamärgid ja tööstusdisainilahendused), millega Üldkohus jättis rahuldamata sõnalisi osi „ALPINE PRO SPORTSWEAR & EQUIPMENT” sisaldava kujutismärgi kaupadele klassides 18, 24, 25 ja 28 taotleja tühistamishagi Siseturu Ühtlustamise Ameti teise apellatsioonikoja 8. juuli 2010. aasta otsuse R 1441/2009-2 peale jätta rahuldamata kaebus vastulausete osakonna otsuse peale, millega osaliselt keelduti sõnalist osa „alpine” sisaldava ühenduse kujutismärgi kaupadele klassides 18 ja 25 omaniku esitatud vastulause menetlemise raames selle kaubamärgi registreerimisest — Määruse nr 207/2009 artikli 8 lõike 1 punkti b tõlgendamine ja kohaldamine — Segiajamise tõenäosus

Resolutsioon

1. Jätta apellatsioonkaebus rahuldamata.

2. Mõista kohtukulud välja Václav Hrbekilt.

(1) ELT C 98, 31.3.2012.
ET Euroopa Liidu Teataja C 225/49

Euroopa Kohtu (kuues koda) 21. märtsi 2013. aasta määrus — Foundation for the Protection of the Traditional Cheese of Cyprus named Halloumi versus Siseturu Ühtlustamise Amet (kaubamärgid ja tööstusdisainilahendused)

(Kohtuasi C-393/12 P) (1)

(Apellatsioonkaebus - Ühenduse kaubamärk - Sõnamärk HELLIM - Ühenduse sõnamärgi HALLOUMI omaniku vastulause - Vastulause tagasilükkamine)

2013/C 225/87

Kohtumenetluse keel: saksa

Pooled

Hageja Foundation for the Protection of the Traditional Cheese of Cyprus named Halloumi (esindajad: advokaadid C. Milbradt ja A. Schwarz

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: G. Schneider)

Ese

Apellatsioonkaebus Üldkohtu (kaheksas koda) 13. juuni 2012. aasta otsuse peale kohtuasjas T-534/10: Organismos Kypriakis Galaktokomikis Viomichanias vs. Siseturu Ühtlustamise Amet, millega Üldkohus jättis rahuldamata hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 20. septembri 2010. aasta otsuse peale, mis käsitleb Organismos Kypriakis Galaktokomikis Viomichanias ja Garmo AG vahelist vastulausemenetlust — Segiajamise tõenäosus — Nõukogu 26. veebruari 2009. aasta määruse (EÜ) nr 207/2009 (ELT L 78, lk 1) artikli 8 lõike 1 punkti b rikkumine

Resolutsioon

1. Jätta apellatsioonkaebus rahuldamata.

2. Mõista kohtukulud välja Foundation for the Protection of the Traditional Cheese of Cyprus named Halloumi’lt.

(1) ELT C 343, 10.11.2012.